Af de fire største byer i landet, er Aalborg den værste at være cyklist i. Det mener i hvert fald Dansk Cyklist Forbund. Tirsdag eftermiddag præsenterede Dansk Cyklist Forbund i Aalborg sine ønsker til Aalborg Kommune. Ønsket lød blandt andet på flere nye cykelruter, deriblandt en såkaldt cykelmotorvej i Aalborg Øst. Drop snak om limfjordsforbindelse Cyklisterne mener at det offentlige skal droppe alt snak om vejudvidelser og en tredjelimfjordsforbindelse. - Vi synes at kommunen skal annullere planer om at investere i nye veje og limfjordsforbindelser for biler. I stedet bør fremtidige trafikinvesteringer fokusere på bæredygtig trafik i form af cykling og kollektiv trafik, lyder det fra Michael Levisen Nielsen, talsmand for Dansk Cyklist Forbunds Aalborg Afdeling.

Referat:
Dansk Cyklist Forbund afleverede i dag juleønsker til Aalborg Kommune. Budskabet var klart: drop snakken om udvidelse af vejnettet og sats på bedre cykelstier.